কাজী মিজানুর রহমান ॥ আন্তঃজেলা ডাকাত দলের ৩ সর্দারকে চট্রগ্রাম থেকে আটক করেছে হবিগঞ্জ পুলিশ। হবিগঞ্জ ডিবি পুলিশের এসআই সুদ্বীপ রায় ও লাখাই থানার এসআই মুজিবুর রহমানের নেতৃত্বে একদল পুলিশ গতকাল শুক্রবার ভোরে চট্টগ্রাম ইপিজেড থানার ধুমপাড়া কলোনী থেকে তাদেরকে আটক করেন। আটককৃতরা হল- হবিগঞ্জ সদর উপজেলার যমুনাবাদ গ্রামের কুখ্যাত ডাকাত ছুরত আলীর পুত্র জুয়েল মিয়া (৩০), দরিয়াপুর গ্রামের উমর আলীর পুত্র ডাকাত সর্দার কুদরত আলী (৩৫) ও পশ্চিম চরহামুয়া গ্রামের আলী আহমেদের পুত্র শামীম মিয়া (৩০)। এসময় পুলিশের উপস্থিতি টের পেয়ে তাদের সাথে থাকা অপর দুই ডাকাত পালিয়ে যায়। গ্রেফতারকৃতদের নিকট থেকে লুন্টিত ৩টি মোবাইল ফোন, ৩টি শাড়ি, ১টি টেপ রেকর্ডার, ২টি ডিজিটাল ক্যামেরাসহ ডাকাতির কাজে ব্যবহৃত বিভিন্ন সরঞ্জাম ...